OpenLLM-France/wikimedia huggingface dataset:
# Sven Montgomery

Sven Montgomery (Detmold, Rin del Nord-Westfàlia, 10 de maig de 1976), va ser un ciclista suís, professional entre 1998 i 2006.

## Palmarès

* 1998
** 1r a la Martigny-Mauvoisin
* 2001
** Vencedor d'una etapa del Gran Premi del Midi Libre

### Resultats al Tour de França

* 2000. Abandona (11a etapa)
* 2001. Abandona (16a etapa)
* 2003. Abandona (8a etapa)
* 2004. Abandona (7a etapa)

### Resultats al Giro d'Itàlia

* 2004. No surt (14a etapa)
* 2005. 59è de la classificació general

### Resultats a la Volta a Espanya

* 2005. 87è de la classificació general
* 2006. Abandona (12a etapa)

## Referències

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Abderrahmane Bouguermouh

Abderrahmane Bouguermouh (en berber :Ɛebderreḥman Bugarmuḥ), nascut el 25 de febrer de 1936 a Ouzellaguen, Algèria i mort el 3 de febrer de 2013 a Alger, és un director de cinema algerià.

## Biografia

Nascut de pare mestre i mare mestressa de casa, va completar els seus estudis secundaris als 9 anys a Sétif on va assistir a les matances del 8 de maig de 1945.
El 1957, va conèixer al que es convertiria en un dels seus amics íntims, Moouloud Mammeri. El 1960 va ingressar a l'Institut des hautes études cinématographiques on va aprendre la professió de director. En el procés, va produir, al Cognacq Jay, programes per a la RTF.
El 1963, va tornar a Algèria per cofundar el Centre Nacional del Cinema algerià. El 1964 va ser expulsat per les seves opinions polítiques. El 1965, va adaptar un text de Malek Haddad a una pel·lícula de llarga durada en berber anomenada "Comme une âme". Aquest treball va ser rebutjat per la comissió de censura, que aleshores depenia del Ministeri de Cultura, perquè la pel·lícula no es va rodar en àrab. Després d'aquesta decepció, va tornar a París per readaptar la pel·lícula en francès, però allà tampoc no va tenir èxit, ja que les tires de pel·lícula van ser confiscades i després destruïdes.
Entre 1965 i 1968, va produir uns quants documentals i es va apropar als berberistes com Mohand Said Hanouz, Taos Amrouche, Moouloud Mammeri, Moouloud Batouche i Mohand Arav Bessaoud.
El 1973, va ser el subdirector de Mohamed Lakhdar-Hamina a Chronique des années de braise

## Filmografia

* 1965 : Comme une âme (mitmetratge)
* 1967 : La Grive
* 1967 : Le souf (documental)
* 1967 : Ghardaïa (documental)
* 1968 : Jeux universitaires maghrébins (documental)
* 1968 : Le 8 mai 1945 (documental)
* 1968 : L'enfer à 10 ans
* 1978 : Les oiseaux de l'Eté (telefilm)
* 1980 : Noir et blanc (telefilm)
* 1980 : Regard de la main (documental)
* 1987 : Cri de pierre
* 1996 : La Colline oubliée

## Referències

* ↑ «Abderrahmane Bouguermouh est décédé cet après-midi à Alger». Arxivat de l'original el 2023-02-03. [Consulta: 20 abril 2023].
* ↑ Chronique des années de braise a africultures.com
# Kees Pellenaars

Cornelis Petrus "Kees" Pellenaars, (Terheijden, Drimmelen, 10 de maig de 1913 - Breda, 30 de gener de 1988) fou un ciclista neerlandès, que competí professionalment entre 1935 i 1950. Va destacar tant en ciclisme en ruta com en la pista. El 1934 es proclamà Campió del món en ruta amateur.
Un cop retirat, va dedicar-se a la direcció de diferents equips i va tenir sota les seves ordres ciclistes com Wim van Est, Gerrit Voorting o Wout Wagtmans.

## Palmarès en ruta

* 1934
** Campió del món amateur
* 1936
** Campió dels Països Baixos en ruta
* 1949
** Vencedor de 2 etapes a la Volta als Països Baixos

## Palmarès en pista

* 1936
** 1r als Sis dies de París (amb Adolf Schön)
* 1937
** 1r als Sis dies de Copenhaguen (amb Frans Slaats)
* 1938
** 1r als Sis dies de Gant (amb Frans Slaats)
* 1939
** 1r als Sis dies de Brussel·les (amb Frans Slaats)

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Carpomys melanurus

Carpomys melanurus és una espècie de mamífer rosegador de la família dels múrids. És endèmic de l'illa de Luzon (Filipines), on viu a altituds d'entre 2.200 i 2.500 msnm. El seu hàbitat natural són els boscos montans i molsosos. Es desconeix si hi ha cap amenaça significativa per a la supervivència d'aquesta espècie. El seu nom específic, melanurus, significa ‘cuanegre’ en llatí.

## Referències

* ↑ Kennerley, R. Carpomys melanurus. UICN 2016. Llista Vermella d'espècies amenaçades de la UICN, edició 2016, consultada el 11 gener 2018.
* ↑ Entrada «Carpomys» d'Animalia (en anglès).
# Concurs

«Concurs» té aquests significats:
* Concurs, determinades modalitats esportives reben aquest nom, vegeu competició esportiva
* Concurs, mena de competició en la que concorren diversos aspirants
* Concurs oposició, procediment de selecció laboral sobretot emprat en l'accés a les administracions públiques
* Concurs de bellesa, competició basada en la bellesa física dels seus participants, incorporant de vegades qualitats com la personalitat i el talent
* Concurs de castells, actuació castellera regida per unes bases i que recompensa amb premis les colles participants, en funció de la seva classificació
* Concurs de creditors,
* Concurs de colles sardanistes
* Concurs de menjar, esdeveniment organitzat amb la finalitat de menjar grans quantitats en un temps determinat
* Concurs de talents, esdeveniment on diversos concursants realitzen el seu do d'actuació, cant, dansa, acrobàcies, percussió, arts
* Concurs televisiu o concurs de televisió, programa televisiu en què els participants, sigui sols, en parella o en equip, han de respondre a qüestions
# Cases dels mestres del Col·legi Montserrat

Les Cases dels mestres del Col·legi Montserrat és una obra noucentista de Malgrat de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Conjunt de sis habitatges, té un cos central, format per dos habitatges unifamiliars, de planta baixa. Els laterals també tenen planta baixa, però se'ls ha d'afegir un pis més a cadascú, destinat a habitatge, coronat per una torreta.
El conjunt és força harmoniós i simètric, format per teulades a dues vessants, amb un embigat de fusta i teules, i façanes esgrafiades. Les torretes laterals fan més esvelta l'edificació.

## Història

Lo darrer que se sap és que pels volts de desembre de 1987 tan sols era habitable un dels sis habitatges, ja que la resta estaven tancats, pendents d'una restauració que tenien prevista.

## Referències

* 1 2 3 «Cases dels mestres del Col·legi Montserrat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Carolina (Puerto Rico)

Carolina és un municipi de Puerto Rico localitzat la costa nord-est de l'illa, també conegut amb el nom de tierra de los gigantes. Limita amb l'oceà Atlàntic i amb Loíza pel Nord, amb Gurabo i Juncs pel Sud, amb Trujillo Alto i San Juan per l'Oest i amb el municipi de Canóvanas per l'Est. Forma part de l'Àrea metropolitana de Sant Juan-Caguas-Guaynabo.
El municipi està dividit en 11 barris: Barrazas, Cacao, Cangrejo Arriba, Canovanillas, Carolina Pueblo, Carruzos, Marín González, Sabana Abajo, San Antón, Santa Cruz i Trujillo Bajo.

## Referències

* ↑ «Carolina». Enciclopedia de Puerto Rico. [Consulta: 7 juny 2015].
* ↑ «American FactFinder». Factfinder.census.gov. [Consulta: 9 juny 2015].

## Enllaços externs

* Informació de Carolina Arxivat 2016-12-03 a Wayback Machine. a la web oficial de l'Estat Lliure associat de Puerto Rico
# Clojure

Clojure és un llenguatge de programació de la família del Lisp i l'Scheme dissenyat per operar estretament amb Java sobre la màquina virtual JavaVM.
Posteriorment se n'ha desenvolupat un rerefons per a la màquina virtual CLR de .NET encara en fase beta.

## Característiques

* Desenvolupament dinàmic amb un intèrpret, altrament anomenat REPL: inicials de Read Eval Print Loop (bucle de lectura avaluació impressió).
* Funcions com a objectes de primera (poden ser passats com a paràmetre o obtinguts de retorn).
* Seqüències d'avaluació tardana.
* Un bon feix d'estructures de dades immutables amb persistència.
* Programació concurrent amb STM (sigles de Software transactional memory o Memòria Transaccional per Programari).
* Compilació a codi JVM.
* Estreta integració amb Java.

## Referències

* ↑ Clojure Roundup: Clojure on CLR and Javascript, Terracotta, New Release (anglès) Arreplegada de Clojure: Noves edicions de Clojure sobre CLR, Javascript i Terracotta
* ↑ Clojure per a CLR(anglès) (Al viver de projectes GITHUB.com).

## Enllaços externs

* Lloc web del llenguatge Clojure (anglès)
* Guia de Clojure Arxivat 2011-06-28 a Wayback Machine. (anglès)
* Fulldisclojure (anglès) Presentacions en vídeo - Fulldisclojure, és un joc de paraules per la consonància del nom "Clojure" amb la frase "Full disclosure" que vol dir "Exposició completa"
# Carolina Barco

María Carolina Barco Isakson és una política i diplomàtica colombiana, nascuda en 1951 a Boston, Massachusetts, Estats Units. Filla del President Virgilio Barco (1986-1990). Ha estat Ministra de Relacions Exteriors i Ambaixadora davant els Estats Units.

## Biografia

Barco va viure la seva joventut i adolescència en l'exterior, obtenint el títol de Bachelor of Arts en Sociologia i Ciències Econòmiques pel Wellesley College en 1973 i un màster en planejament urbà en 1975 per la Universitat Harvard. En 1984 va obtenir un màster en direcció i administració d'empreses per l'Institut d'empreses de Madrid, Espanya.
Ha treballat sempre en el sector públic, sent des de finals de la dècada del 1970, consultora en planejament urbà al servei de l'Alcaldia de Caracas (Veneçuela), Alcaldia de Bogotà, Alcaldies de municipis limítrofs a la capital (Cajicá, Cogua, Subachoque i Zipaquirá). En la dècada del 1990 el seu prestigi com a investigadora la porta a fer estudis pel PNUD i els Ministeris de Desenvolupament Econòmic, Medi ambient i Cultura fins que en 1998 l'Alcalde Major de Bogotà, Enrique Peñalosa, la designa Directora Districtal de Planejament, càrrec que exerceix fins a finalitzar el mandat d'alcaldessa al desembre del 2001.

### Ambaixadora de Colòmbia als Estats Units

En 2002 el President electe Álvaro Uribe Vélez la va designar Ministra de Relacions Exteriors de Colòmbia, destacant-se durant tot el quadrienni com una funcionària estrella, mantenint una sòlida relació principalment amb els Estats Units. En 2006, després de la renúncia de l'ex president Andrés Pastrana a l'ambaixada en aquest país, Barco és nomenada en el seu reemplaçament, exercint el càrrec fins que va ser reemplaçada com a ambaixadora per Gabriel Silva.

## Referències

* ↑ «La mujer más bella de Colombia». Arxivat de l'original el 2016-04-01. [Consulta: 20 març 2016].
* ↑ «Carolina Barco, la reina de la discreción». Arxivat de l'original el 2015-09-23. [Consulta: 20 març 2016].
# Coma etílic

El coma etílic és un estat de coma a causa d'una sobredosi d'alcohol. És una urgència mèdica, ja que el coma etílic produeix l'aturada de totes les funcions del cervell i la persona que la pateix en principi només manté la respiració i l'activitat del cor gràcies a l'activitat del bulb raquidi. Així tot, en casos d'ingesta extrema d'alcohol, el coma etílic pot produir la mort per respiració insuficient o aturada de la respiració.
La causa principal del coma etílic és l'embriaguesa o intoxicació greu per alcohol, que ocorre en consumir grans quantitats d'alcohol (begudes alcohòliques, colònia, alcohol de farmàcia, etc.) en un interval de temps curt. Els primers símptomes són la disminució de la visió i dels reflexos, sobreestimació de les pròpies facultats i eufòria. Posteriorment, la persona intoxicada actua bruscament, perdent el control del comportament. Això ve seguit d'una fase de depressió del sistema nerviós i apatia, i finalment la persona cau en estat de coma.
La quantitat i el temps d'alcohol que porten a una persona a coma etílic depèn de la persona (edat, pes, massa corporal, metabolisme, etc.) i de factors circumstancials que poden influir en la quantitat d'alcohol que arriba a la sang. El coma etílic apareix quan la concentració d'alcohol a la sang és superior a 300 mg d'alcohol per a cada 100 ml de sang.

## Tractament

Un cop l'alcohol ha arribat a la sang, aquest no minva ni vomitant ni fent exercici. Per tant, aquesta mena d'accions no serveixen per a prevenir el coma etílic ni els altres efectes negatius del consum excessiu d'alcohol.
Quan una persona cau en coma etílic cal trucar a urgències immediatament, posar-li el cap de costat per a evitar l'asfíxia amb els propis vòmits, abrigar-la per a evitar que mori de fred (hipotèrmia) i no deixar-la mai sola.
Una vegada en un servei mèdic, el tractament inclou controlar que la persona no mori ofegada pel propi vòmit, que podria ser aspirat pels bronquis, i que no minvi massa la quantitat de glucèmia a la sang, és a dir, evitar la hipoglucèmia. A més hom aplica vitamines (B1 o tiamina, i B6 o piridoxina) a través dels músculs.

## Vegeu també

* Taxa d'alcoholèmia, mesura de la concentració d'alcohol a la sang
* Delirium tremens

## Referències

* ↑ Josefina Sala Roca, Factors Condicionants del Desenvolupament, Universitat Autònoma de Barcelona, 2001 (català). ISBN 9788449022654
* ↑ Institut Borja de bioètica, Pensem en la salut?, 2004 (català). ISBN 9788493361945
* ↑ Cer - Curn, Volum 5 de la Gran enciclopèdia catalana, 1981 (català). ISBN 9788430057375
* ↑ «Programa de educación para jóvenes: Cómo actuar ante un coma etílico», elmundo.es, 4-6-2009. (castellà)
* ↑ Canal Salut Recomanacions de la Generalitat de Catalunya (català)

## Enllaços externs

* «Intoxicació etílica aguda». Canal Salut. Generalitat de Catalunya.
# Cases Noves (Lleida)

Cases Noves és un edifici de Lleida protegit com a bé cultural d'interès local.

## Descripció

Edificis entre mitgeres, tres en filera, de planta baixa, quatre pisos i golfes, amb soterranis per a magatzem i porteria. Es remarca l'accés i la composició de la façana amb un eix central de simetria. La tribuna de doble alçada revalora més la resta d'obertures de la façana. Elements típics del modernisme, marbre esgrafiat i coberta a la catalana.

## Història

Encomanada pel senyor Joan Balasch.

## Referències

* 1 2 «Cases Noves». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Col·lisió (telecomunicacions)

Una col·lisió és la situació que es produeix quan es fan dues o més demandes simultàniament a un equip que només pot gestionar una en un moment determinat. Pot referir-se a:
* Domini de col·lisió, un segment físic de xarxa on els paquets de dades poden "xocar".
** Accés múltiple amb sentit de transportista amb evitació de col·lisions, (CSMA/CA) utilitzat, per exemple, amb LAN sense fil.
** Accés múltiple amb sentit del portador amb detecció de col·lisions (CSMA/CD) utilitzat amb Ethernet.
* Col·lisió tardana, un tipus específic de col·lisió que no hauria de produir-se en xarxes que funcionin correctament.
* La col·lisió local és una col·lisió que es produeix a la interfície de xarxa i no a la pròpia xarxa.

## Referències

* 1 2 Kumar, Suraj. «What is Collision in Networking? - Detection & Avoidance» (en anglès americà), 18-01-2022. [Consulta: 14 novembre 2023].
* ↑ «Collision (telecommunications)» (en anglès). [Consulta: 14 novembre 2023].
* ↑ Schirn, Alexandra. «IEEE 802.11-2020: Collision Avoidance in Wireless Networks - ANSI Blog» (en anglès americà), 01-02-2023. [Consulta: 14 novembre 2023].
* ↑ «What Is a Collision In Networking? | Definition from TechTarget» (en anglès). [Consulta: 14 novembre 2023].
# Castell d'Àqaba

El castell d'Àqaba (àrab: قلعة العقبة, qalʿat al-ʿAqaba), també conegut com a Castell mameluc o fort d'Àqaba, és una fortalesa situada a Àqaba (Jordània). Construït originalment com una fortalesa croada, va ser reconstruït pel sultà mameluc Qànsawh al-Ghawrí al segle xvi. Està localitzat al costat del masteler d'Àqaba, en el qual oneja la bandera de la Rebel·lió Àrab contra l'Imperi Otomà.
En 1916 va ser l'escenari d'una victòria àrab quan la fortalesa, defensada pels turcs va ser presa després d'una càrrega de camells realitzada per les tropes àrabs. Lawrence d'Aràbia va viatjar des d'esta fortalesa fins al Caire per a informar del fet al general britànic Edmund Allenby. El port d'Àqaba es va convertir en la principal base de subministraments per a la Rebel·lió Àrab. El Museu Arqueològic d'Àqaba es troba al costat de la fortalesa i va ser en el seu temps residència de Hussein ibn Ali.

## Referències

* ↑ «Locations» (en anglès). [Consulta: 15 octubre 2016].

## Enllaços externs

* Àqaba en kinghussein.gov.jo
# Col·lisió entre l'Iridium 33 i el Kosmos-2251

La col·lisió de satèl·lits del 2009 va ser la primera gran col·lisió entre satèl·lits artificials orbitant la Terra. Va tenir lloc a les 16:56 UTC del 10 de febrer del 2009 a 776 km sobre la Península de Taimyr, Sibèria. La col·lisió va destruir als satèl·lits Iridium 33 i Kosmos-2251.

## Referències

* 1 2 Jonathan McDowell. «ORBITAL STOP PRESS». Consultat el 12/02/2009.
* ↑ «U.S. Satellite Destroyed in Space Collision», Space.com.
* ↑ «Satellites Collide, Put Space Station at Risk», The Washington Post, 11/02/2009.
# Carrer de Saragossa

El carrer de Saragossa és un carrer de la ciutat de Barcelona que va des del tram de l'avinguda de la Riera de Cassoles amb Via Augusta fins al carrer del Putget al tram situat paral·lelament amb l'inici del carrer d'Escipió.
Va ser obert el 1849 com a principal via d'accés al barri del Puget i va rebre el nom de carrer de Sant Felip. A partir de 1878 hi passava una línia de tramvies i a final del segle xix hi havia tota mena de comerços.

## Referències

* ↑ «Google Maps». [Consulta: 20 novembre 2017].
* ↑ «El carrer de Saragossa | El Jardí de Sant Gervasi». Arxivat de l'original el 2017-12-01. [Consulta: 20 novembre 2017].
* ↑ FABRE, J., HUERTAS, J.M. Tots els barris de Barcelona Vol. 3. Barcelona, 1976. Edicions 62 ISBN 84-297-1200-3

## Vegeu també

* Casa-estudi Antoni Tàpies, situada al número 57.
* Urbanisme de Barcelona
* Hodonímia de Barcelona
# Col·linsita

La col·linsita és un mineral de la classe dels fosfats que pertany al grup de la collinsita, ara classificat dins del Supergrup de la kröhnkita. Rep el seu nom en honor del geòleg canadenc Henry Collins (1878 – 1937), qui va ser director del Servei Geològic del Canadà.

## Característiques

La col·linsita és un fosfat de fórmula química Ca₂Mg(PO₄)₂·2H₂O. Cristal·litza en el sistema triclínic en cristalls en làmines o prismàtics, de fins a 2 cm; també en agregats fibrosos globulars i en masses botrioidals en capes concèntriques. La seva duresa a l'escala de Mohs és de 3 a 3,5.
Segons la classificació de Nickel-Strunz, la col·linsita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, nickelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

La col·linsita és un producte secundari de la meteorització que està típicament incrustat en altres minerals. Ha estat trobada a Alemanya, Austràlia, Àustria, les Bahames, el Brasil, el Canadà, els Estats Units, el Marroc, Namíbia, Noruega, Romania, Rússia, Sèrbia, i Sud-àfrica. A Espanya ha estat trobada a la pedrera Julita, a Salamanca. Als territoris de parla catalana ha estat trobada a Gavà, a la província de Barcelona i a Mallorca.

## Referències

* 1 2 «Collinsite» (en anglès). Mindat. [Consulta: 7 novembre 2015].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 80». European Journal of Mineralogy, 36, 4, 15-08-2024, pàg. 599–604. DOI: https://doi.org/10.5194/ejm-36-599-2024 [Consulta: 18 agost 2024].
* 1 2 «Collinsite» (en anglès). Handbook of Mineralogy. Arxivat de l'original el 15 de juliol 2012. [Consulta: 14 gener 2017].
# Carrer de Tarragona

El carrer de Tarragona és un carrer de Barcelona que separa els districtes de Sants-Montjuïc a l'oest (barri d'Hostafrancs) i l'Eixample a l'est (barri de la Nova Esquerra de l'Eixample). Té uns set cents metres de llargada. Està dedicat a la població catalana de Tarragona.
Té un traçat recte des de la plaça d'Espanya (on comença la numeració de les cases) fins a la plaça dels Països Catalans en direcció nord-oest.
És adjacent al parc de Joan Miró (o parc de l'Escorxador) i l'antiga plaça de les Arenes.
Com que és el primer carrer vertical (en direcció cap al mar) de l'Esquerra de l'Eixample, estableix el punt d'inici d'alguns dels carrers longitudinals importants de l'Eixample: el carrer de la Diputació, el Carrer d'Aragó, el carrer de València i l'avinguda de Roma.

## Referències

* ↑ «B Nomenclàtor». [Consulta: 17 octubre 2021].

## Vegeu també

* Hodonímia de Barcelona
# Conco (Itàlia)

* Per a altres significats, vegeu «Conco».
Conco (cimbri Kunken) és un municipi italià, dins de la província de Vicenza. Fou un dels municipis de la Federació de les Set Comunes, on hi vivien membres de la minoria alemanya dels cimbris, tot i que ja no parlen la seva llengua. L'any 2007 tenia 2.220 habitants. Limita amb els municipis d'Asiago, Lusiana, Bassano del Grappa, Campolongo sul Brenta, Marostica i Valstagna.

## Administració

Llista d'alcaldes :
| Període | Identitat | Partit |
| 2008- | Roberto Trotto | Llista cívica |
Viccionari
# Corba de refredament

Una corba de refredament és una línia en una gràfica d'una funció que representa la transició de fase de la matèria, en general a partir de gas a sòlid o líquid a sòlid. Aquestes corbes s'utilitzen àmpliament en química i física, i poden ser aplicades (erròniament) a la matèria ja sia per descriure l'escalfament o ja sia per descriure el refredament.
La variable independent (eix X, horitzontal) és el temps i la variable dependent (eix Y, vertical) és la temperatura. A sota i ha un exemple de corba de refredament utilitzada en la fosa.
Aquests gràfics són útils perquè mostren clarament els fenòmens de transició de fase del material. Per a explicar això es pot utilitzar l'aigua com a exemple. En primer lloc, es comença amb un contenidor segellat ple de vapor, les molècules es mouen a gran velocitat, ja que la temperatura és al voltant de 150 °C. Mentre mesurem la temperatura del gas, que es refreda ràpidament, podem veure que la temperatura descendeix a un ritme que és típic de la calor específica del vapor d'aigua fins que arriba a 100 °C, que és quan la temperatura roman constant encara que segueix traient calor del sistema. Després que s'ha format una certa quantitat d'aigua líquida la temperatura comença a baixar, en proporció a la calor específica de l'aigua, i no ja més del vapor, (els dos tenen diferents calors específiques), fins que la temperatura torna a estabilitzar de nou, aquesta vegada a 0 °C. Un cop completada fins a la transició de fase, la temperatura comença a baixar.
L'explicació rau en el fet que les diferents fases de la matèria corresponen a diferents nivells d'energia. El vapor d'aigua a 100 °C té la mateixa temperatura, però té un energia tèrmica molt més gran que l'aigua líquida a 100 °C. El mateix s'aplica a la transició de l'aigua a gel a 0 °C. Això és perquè les molècules d'aigua són molt més lliures per moure's i expandir-se com un gas en lloc d'un líquid, i aquesta llibertat de moviment significa que hi ha una major energia cinètica associada amb cada molècula, i és aquesta energia que es transfereix durant la fase de transició la que explica per què l'energia aparentment desapareix al bullir l'aigua.

## Referències

* ↑ Garland, Nibler, and Shoemaker. Experiments in Physical Chemistry (7th ed.)